QUI LATINA CARMINA SCRIPSERUNT. 
385 
» Ingenium nostrum concluditur Hellade tantum : 
» Hujus ad Eoos fama pererrat agros. 
» Ingemuit, sceptrumque suum, quod forte gerebat, 
» Tradidit heu ! nimio victa pudore, tibi. 
» Ingenio superare hommes, vix, Maxime, multum est, 
» Divinum est ipsam vincere posse Deam. » 
Mihi in omni Epigrammate nihil displicet, nisi versus iste 
languidus et soni ingrati, 
« Ingenium nostrum concluditur Hellade tantum : » 
PAULLUS (GUALTERUS), 
N. i58 7 , 
m. 1672. 
HUYENSIS. 
Huyum est oppidum agri Leodiensis, in quo natus Gual- 
terus mature in Societatem Jesuitarum venit. In hoc ordine 
varia munera obiit, diligentiaque et pietate laudatus est. 
Scripsit multa generis poëtici, sed quæ duobus tribusve sæ- 
culis ante melius placuissent. Septem dolores B. Yirginis, 
rhytino numeroso expressit A°. i 63 i; Canticum novum animi 
salientis a mundo, a terra, a cœlo, a se ipso ad Deum ; 
Melodiæ lyricæ genus rhytmometrum A°. 1637. Vid. Paquot., 
Tom. VII, Mém. pag. 194. Ars Gualteri satis in sequenti- 
bus versibus apparebit. 
« Fumante de Vesevo 
» Voraginosis ructibus, 
» Nostro videmus sevo 
» Flammas vomi cum fluctibus. 
» Nequit amor essé sævus, 
» Nec cor quod illo tangitur : 
* In me tamen Vesevus 
» Fit quando panis frangitur. » 
49 
